Nariadenie Komisie (EHS) č. 1793/73
z 2. júla 1973,
ktorým sa mení a dopĺňa nariadenie (EHS) č. 315/68 a nariadenie (EHS) č. 537/70 týkajúce sa veľkosti určitých odrôd tulipánov
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 234/68 [1] z 27. februára 1968 o vytvorení spoločnej organizácie trhu so živými rastlinami a iným rastlinným tovarom, hľuzami, koreňovými sústavami a im podobné, rezanými kvetmi a okrasnými listami, a najmä jeho článok 4,
so zreteľom na nariadenie Rady (EHS) č. 315/68 [2] z 12. marca 1968, ktorým sa stanovujú normy kvality pre kvetinové cibule, podzemky a hľuzy, naposledy zmenené a doplnené nariadením (EHS) č. 538/70 [3], a najmä jeho článok 2 ods. 2,
keďže skúsenosti potvrdili, že za súčasných pestovateľských techník sa môžu získať tulipány dobrej kvality z cibúľ o veľkosti menšej ako je "triediace sito 11" stanovenej spoločnými normami kvality; keďže preto by sa tieto normy mali upraviť;
keďže horeuvedená zmena robí určité ustanovenia nariadenia Komisie (EHS) č. 537/70 [4], ktoré splnomocňuje členské štáty prijať opatrenia odlišne od určitých požiadaviek normy kvality aplikovateľnej na vývozy kvetinových cibúľ, podzemkov a hľúz do tretích krajín bezpredmetnými;
keďže Riadiaci výbor pre živé rastliny a iný rastlinný tovar, hľúzy, koreňové sústavy a im podobné neposkytol svoje rady v lehote určenej svojím predsedom,
PRIJALA TOTO NARIADENIE:
Článok 1
V tabuľke nachádzajúcej sa v oddieli III prílohy nariadenia (EHS) č. 315/68, sa text "Tulipa" až po "tulipány, botanické" vrátane, nahrádza textom prílohy k tomuto nariadeniu.
Článok 2
Nariadenie (EHS) č. 537/70 sa mení a dopĺňa nasledovne:
1. V článku 1 ods. 1 sa slová "Tulipa, Tulipa "Cordell Hull", Tulipa "American Flag", Tulipa "Montgomery"" vypúšťajú.
2. V prílohe sa údaje týkajúce sa Tulipa, Tulipa "Cordell Hull", Tulipa "American Flag" a Tulipa "Montgomery" vypúšťajú.
Článok 3
Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 2. júla 1973